CELEX: 62012TN0118
Language: sl
Date: 2012-03-14 00:00:00
Title: Zadeva T-118/12: Tožba, vložena 14. marca 2012 – ANKO proti Komisiji

12.5.2012   
            
            
               SL
            
            
               Uradni list Evropske unije
            
            
               C 138/19
            
         Tožba, vložena 14. marca 2012 – ANKO proti Komisiji
   (Zadeva T-118/12)
   2012/C 138/36
   Jezik postopka: grščina
   
      Stranki
   
   
      Tožeča stranka: ANKO Anonimos Etairia Antiprosopeion, Emporiou kai Viomichanias (Atene, Grčija) (zastopnik: B. Christianos, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da pomeni odločitev Komisije, da ne bo plačala finančne pomoči, odobrene tožeči stranki na podlagi pogodbe „PERceptive Spaces promoting iNdependent Aging (PERSONA)“ v višini 6 752,74 EUR, neizpolnitev njenih pogodbenih obveznosti;
            
         
               —
            
            
               Komisiji naloži, naj tožeči stranki plača 6 752,74 EUR za stroške, ki so tej nastali v četrtem referenčnem obdobju projekta PERSONA, skupaj z obrestmi, določenimi s klavzulo II.28, odstavek 7, priloge II k glavni pogodbi, in to od dneva vročitve te tožbe;
            
         
               —
            
            
               Komisiji naloži plačilo stroškov, ki jih je priglasila tožeča stranka.
            
         
      Tožbeni razlogi in bistvene trditve
   
   Ta tožba se nanaša na obveznost Komisije, ki izhaja iz pogodbe št. 045459 v zvezi z izvedbo projekta „PERceptive Spaces promoting iNdependent Aging (PERSONA)“ v smislu člena 272 PDEU.
   Natančneje, tožeča stranka meni, da čeprav je sama v celoti in pravilno izpolnila svoje pogodbene obveznosti, je Komisija neupravičeno ustavila izplačilo v korist družbe ANKO, pri čemer je kršila zgoraj navedeno pogodbo in načelo dobre vere. Zato družba ANKO meni, da ji mora Komisija plačati 6 752,74 EUR skupaj z obrestmi, določenimi s klavzulo II.28, odstavek 7, priloge k klavni pogodbi.